ดักเก็บ 2 หุ้นเครื่องดื่ม ลุ้นกำไร Q1 โตก้าวกระโดด
หน้าร้อนดันยอดขายเครื่องดื่มพุ่ง SAPPE-ICHI เด่นสุด นักวิเคราะห์ประเมินผลประกอบการจะเติบโตแข็งแกร่งในช่วงไตรมาส 1/66 และทั้งปีเติบโตต่อเนื่อง แนะ SAPPE ราคาเป้าหมาย 68 บาท ขณะที่ ICHI ราคาเป้าหมาย 14 บาท
หน้าร้อนดันยอดขายเครื่องดื่มพุ่ง SAPPE-ICHI เด่นสุด นักวิเคราะห์ประเมินผลประกอบการจะเติบโตแข็งแกร่งในช่วงไตรมาส 1/66 และทั้งปีเติบโตต่อเนื่อง แนะ SAPPE ราคาเป้าหมาย 68 บาท ขณะที่ ICHI ราคาเป้าหมาย 14 บาท
2 พ.ค. 2566

เริ่มต้นปี 2566 จากการที่เศรษฐกิจในประเทศกลับมาฟื้นตัว และภาคการท่องเที่ยวกลับมาฟื้นตัวต่อเนื่อง ผนวกกับในปีนี้เข้าหน้าร้อนเร็วกว่าปกติเพราะเข้าสู่ปรากฏการณ์เอลนีโญ ส่งผลให้ตลาดเครื่องดื่มในประเทศกลับมาฟื้นตัวตามไปด้วยเช่นกันโดยเฉพาะในช่วงไตรมาส 1/2566 ที่ผ่านมา เริ่มเห็นยอดขายเครื่องดื่มสามารถเติบโตขึ้นได้อย่างชัดเจน
โดยจากการประเมินเบื้องต้นของนักวิเคราะห์ พบว่า บริษัทที่สามารถจะทำกำไรสุทธิในช่วงไตรมาส 1/2566 ว่าเติบโตอย่างแข็งแกร่ง เมื่อเทียบกับช่วงเดียวของปีก่อน และไตรมาสก่อนหน้า ได้แก่ SAPPE และ ICHI พร้อมกับเป็นท็อปพิกของกลุ่มอีกด้วย ประกอบกับความนิยมชมชอบในรสชาติและยี่ห้อของผู้บริโภคอยู่แล้วจึงทำให้ยอดขายเพิ่มขึ้นมาก
ทั้งนี้ สะท้อนจากบทวิเคราะห์ที่มีการคาดการณ์ไว้ในตัวของ บริษัท เซ็ปเป้ จำกัด (มหาชน) หรือ SAPPE โดยทางบล.ฟินันเซีย ไซรัส ระบุว่า คาดว่ากำไรสุทธิไตรมาส 1/2566 จะทำสถิติสูงสุดใหม่ที่ 228 ล้านบาท  เพิ่มขึ้น 48.3% จากไตรมาสก่อนหน้า และเพิ่มขึ้น 48.4% เมื่อเทียบกับช่วงเดียวของปีก่อน โดยเป็นผลจากรายได้ที่โตดีและอัตรากำไรขั้นต้นที่อยู่ระดับสูง ซึ่งคาดว่ารายได้ในประเทสจะโต 16.7% จากไตรมาสก่อน และ 28.5% เมื่อเทียบกับช่วงเดียวของปีก่อน เนื่องจากการบริโภคที่ฟื้นตัวและการเปิดตัว 7 สินค้าใหม่ รวมถึง BeautiDrink รสใหม่, B’LUE และน้ำวิตามินผสม CBD
นอกจากนี้ ยังประทับใจกับรายได้ต่างประเทศที่โตเกินคาดโดยน่าจะเพิ่ม 43% จากไตรมาสก่อน และ 45.8% เมื่อเทียบกับช่วงเดียวของปีก่อน ซึ่งจากเทศกาลรอมฎอนที่เริ่มเร็วกว่าปกติมาอยู่ในไตรมาส 1/2566 ด้วยเหตุดังกล่าวคาดว่ารายได้รวมไตรมาสไตรมาส 1/2566 จะทาสถิติสูงสุดใหม่ที่ 1.4 พันล้านบาท เพิ่มขึ้น 36.3% จากไตรมาสก่อน และเพิ่มขึ้น 38% เมื่อเทียบกับช่วงเดียวของปีก่อน
ขณะเดียวมีการปรับเพิ่มประมาณการกำไรสุทธิปี 2566 ขึ้น 10.4% ซึ่งจากการเติบโตของรายได้ต่างประเทศเพิ่มขึ้นมากกว่าคาดเดิม และปรับเพิ่มอัตรากาไรขั้นต้นขึ้น 0.3-0.4%ในช่วงเดียวกันเพื่อสะท้อนอัตรากำไรขั้นต้นในช่วงไตรมาส 1/2566 ที่ดีเกินคาด ดังนั้นคาดว่ากำไรสุทธิปี 2566 จะโต 28.9% เมื่อเทียบกับช่วงเดียวของปีก่อน ขณะที่คำแนะนำ “ซื้อ” ที่ราคาเป้าหมายใหม่ 68 บาท
ขณะที่ บริษัท อิชิตัน กรุ๊ป จำกัด (มหาชน) หรือ ICHI โดยทางบล. ฟินันเวีย ไซรัส ระบุว่า คาดกำไรสุทธิไตรมาส 1/2566 ที่ 205 ล้านบาท  เพิ่มขึ้น 15% จากไตรมาสก่อนหน้า และเพิ่มขึ้น 97% เมื่อเทียบกับช่วงเดียวของปีก่อน โดยจากฤดูกาลขายซึ่งน่าจะช่วยหนุนอัตราการใช้กาลังการผลิตให้สูงขึ้นและต้นทุนบรรจุภัณฑ์เริ่มลดลง โดยเฉพาะอย่างยิ่งบริษัทฯได้ขยายการจัดจำหน่าย Tansansu สู่ร้านค้าปลีกอื่นๆ คาดช่วยผลักดันรายได้รวมให้สูงขึ้นจากไตรมาสก่อนหน้า และเมื่อเทียบกับช่วงเดียวของปีก่อน
นอกจากนี้คาดอัตรากำไรขั้นต้นในไตรมาส 1/2566 จะปรับตัวเพิ่มขึ้นเป็น 21% จาก 14.7% ในไตรมาส 1/2565 เทียบกับ 21.2% ในไตรมาส 4/2565 ด้วยเหตุดังกล่าวจึงคาดว่ากำไรสุทธิไตรมาส 1/2566 จะทำสถิติสูงสุดใหม่
ประเด็นดังกล่าวสะท้อนจากผู้บริหารตั้งเป้าการเติบโตสำหรับปี 2566 ประกอบด้วย 1) การเติบโตของรายได้รวมที่ 15%เป็น 7.3 พันล้านบาท 2) อัตรากำไรขั้นต้นที่สูงกว่า 20% เทียบกับ 18.7% ในปี 2565 และ 3) คงสัดส่วนค่าใช้จ่ายการขายและบริหารต่อยอดขายที่ 7-8% เทียบกับ 7.3% ในปี 2565
ส่วนการเติบโตของรายได้ในปี 2566 น่าจะได้ปัจจัยหนุนสำคัญจาก 1) การเติบโตของรายได้ชาเขียวพร้อมดื่มที่ 7-10% เมื่อเทียบกับช่วงเดียวของปีก่อน 2) การเติบโตของรายได้จากผลิตภัณฑ์ที่ไม่ใช่ชาที่ 20% 3) เป้ารายได้ของ Tansansu 500 ล้านบาท เพิ่มจาก 55 ล้านบาท ในไตรมาส 4/2565  4) การเติบโตของรายได้ส่งออกที่ 6% เมื่อเทียบกับช่วงเดียวของปีก่อน และ 5) รายได้จากลูกค้าจ้างผลิต (OEM) จำนวน 100 ล้านบาท เพิ่มขึ้นจาก 27 ล้านบาท ในปี 2565
อย่างไรก็ตามทางฝ่ายวิจัยคาดกำไรสุทธิปี 2566 อยู่ที่ 732 ล้านบาท เพิ่มขึ้น 14% เมื่อเทียบกับช่วงเดียวของปีก่อน ซึ่งเป็นระดับสูงสุดในรอบ 8 ปี โดยแนะนำ “ซื้อ” ICHI ที่ราคาเป้าหมาย 14 บาท